ཞི་ཅིན་ཕིང་གིས་ང་ད་ཐེངས་འཚམས་འདྲིར་ཡོང་བའི་དམིགས་ཡུལ་གཙོ་བོ་ནི་སྲོལ་རྒྱུན་མཛའ་གྲོགས་བརྟན་དུ་གཏོང་བ་དང་དངོས་གཉེར་མཉམ་ལས་ཟབ་ཏུ་བཏང་སྟེ་ཀྲུང་གོ་དང་ཝེ་ཐེ་ནམ་གྱི་མཛེས་སྡུག་ལྡན་པའི་འབྱུང་འགྱུར་འཆར་འགོད་བྱ་རྒྱུ་དེ་ཡིན།ཀྲུང་གོ་དང་ཝེ་ཐེ་ནམ་རྒྱལ་ཁབ་གཉིས་ཀྱིས་གུང་ཁྲན་ཏང་གི་འགོ་ཁྲིད་མཐའ་འཁྱོངས་དང་།སྤྱི་ཚོགས་རིང་ལུགས་ཀྱི་འགྲོ་ལམ་མཐའ་འཁྱོངས།མཐུན་སྒྲིལ་མཉམ་ལས་ལ་ཤུགས་སྣོན།ཐུན་མོང་ཐོག་འཕེལ་རྒྱས་གྲ་རྒྱས་དོན་གཉེར་བཅས་བྱ་རྒྱུ་དེ་རྒྱལ་ཁབ་གཉིས་པོའི་མི་དམངས་ཀྱི་རྩ་བའི་ཁེ་ཕན་དང་མཐུན་ཡོད་ལ།ས་ཁུལ་དེ་རང་དང་ཐ་ན་འཛམ་གླིང་གི་ཞི་བདེ་དང་།བརྟན་ལྷིང་།འཕེལ་རྒྱས་བཅས་ལ་ཕན་ཐོགས་ཡོད།ཀྲུང་གོ་ཕྱོགས་ཀྱིས་ཝེ་ཐེ་ནམ་ཕྱོགས་དང་མཉམ་དུ་མུ་མཐུད་ཡུན་རིང་བརྟན་ལྷིང་དང་།འབྱུང་འགྱུར་ལ་ཕྱོགས་པ།ཁྱིམ་མཚེས་མཛའ་གྲོགས།ཕྱོགས་ཡོངས་མཉམ་ལས་བཅས་ཀྱི་མཛད་ཕྱོགས་དང་ཁྱིམ་མཚེས་ཡག་པོ་དང་།གྲོགས་པོ་ཡག་པོ།བློ་མཐུན་ཡག་པོ།རོགས་ཟླ་ཡག་པོ་བཅས་ཀྱི་སྙིང་སྟོབས་ལ་སྲུང་བརྩི་ཞུས་ནས་ཀྲུང་གོ་དང་ཝེ་ཐེ་ནམ་གྱི་ཕྱོགས་ཡོངས་ཀྱི་འཐབ་ཇུས་མཉམ་ལས་རོགས་ཟླའི་འབྲེལ་བ་རྒྱུན་ཆད་མེད་པར་མདུན་ཕྱོགས་སུ་འཕེལ་རྒྱས་འགྲོ་རྒྱུར་སྐུལ་འདེད་གཏོང་འདོད་ཡོད་ཅེས་གསུངས་པ་རེད།